Islom Karimovning vafoti munosabati bilan xorijiy davlatlar, hukumatlar, nufuzli xalqaro tashkilotlar rahbarlaridan ta’ziyanomalar kelmoqda

O‘zbekiston Respublikasining Birinchi Prezidenti Islom Karimovning vafoti munosabati bilan xorijiy davlatlar, hukumatlar, nufuzli xalqaro tashkilotlar rahbarlari, taniqli jamoat arboblari, ishbilarmon va akademik doiralar vakillaridan ta’ziyanomalar kelmoqda. Mazkur ta’ziyanomalarda ushbu qayg‘uli damlarda O‘zbekiston rahbariyati, xalqi va Islom Karimovning oila a’zolariga chuqur hamdardlik bildirilib, sabr-toqat tilangan, deb ma’lum qiladi O‘zA.

Quyidagilar o‘z ta’ziyanomalarini yo‘llagan:
BMT Bosh kotibi Pan Gi Mun;
Amerika Qo‘shma Shtatlari Prezidenti Barak Obama;
Rossiya Federatsiyasi Prezidenti Vladimir Putin;
Rossiya Federatsiyasi Hukumati Raisi Dmitriy Medvedev;
Rossiya Federatsiyasi tashqi ishlar vaziri Sergey Lavrov;
Xitoy Xalq Respublikasi Raisi Si Szinpin;
Xitoy Xalq Respublikasi Davlat kengashi Bosh vaziri Li Ketsyan;
Xitoy Xalq Respublikasi tashqi ishlar vaziri Van I;
Qozog‘iston Respublikasi Prezidenti – Nursulton Nazarboyev;
Qozog‘iston Respublikasi Parlamenti Majilisi Raisi Nurlan Nigmatulin;
Turkmaniston Prezidenti Gurbanguli Berdimuhamedov;
Tojikiston Respublikasi Prezidenti Emomali Rahmon;
Qirg‘iziston Respublikasi Prezidenti Almazbek Atambayev;
Afg‘oniston Islom Respublikasi Prezidenti Muhammad Ashraf G‘ani;
Ozarbayjon Respublikasi Prezidenti Ilhom Aliyev;
Belarus Respublikasi Prezidenti Aleksandr Lukashenko;
Belarus Respublikasi tashqi ishlar vaziri Vladimir Makey;
Ukraina Prezidenti Pyotr Poroshenko;
Koreya Respublikasi Prezidenti Pak Kin Xe;
Koreya Respublikasi Bosh vaziri Xvan Gyo An;
Koreya Respublikasi tashqi ishlar vaziri Yun Byon Se;
Yaponiya Bosh vaziri Sindzo Abe;
Yaponiya Bosh vaziri rafiqasi Akie Abe;
Yaponiya Bosh vaziri o‘rinbosari, moliya vaziri, parlamentdagi O‘zbekiston bilan do‘stlik ligasi raisi Taro Aso;
Yaponiya tashqi ishlar vaziri Fumio Kisida;
Hindiston Respublikasi Prezidenti Pranab Mukerji;
Turkiya Respublikasi Prezidenti Rajab Toyyib Erdo‘g‘on;
Turkiya Respublikasi Bosh vaziri Binoli Yildirim;
Pokiston Islom Respublikasi Prezidenti Mamnun Husayn;
Pokiston Islom Respublikasi Bosh vaziri Muhammad Navoz Sharif;
Eron Islom Respublikasi Prezidenti Hasan Ruhoniy;
Singapur Respublikasi Prezidenti Toni Tan Keng Yam;
Germaniya Federativ Respublikasi Federal Prezidenti Yoaxim Gauk;
Belgiyaliklar Qiroli Filipp;
Latviya Respublikasi Prezidenti Raymonds Veyonis;
Latviya Respublikasi tashqi ishlar vaziri Edgars Rinkevichs;
Latviya Respublikasi Seymi Prezidiumi a’zosi Andrey Klementyev;
Sloveniya Respublikasi Prezidenti Borut Paxor;
MDH Ijroiya qo‘mitasi raisi — Ijrochi kotibi Sergey Lebedev;
Shanxay hamkorlik tashkiloti Kotibiyati;
KXShT Bosh kotibi Nikolay Bordyuja;
BMT Taraqqiyot dasturi administratori Helen Klark;
MAKSAM kompaniyasining prezidenti va ijrochi direktori Xose Fernando Sanches-Xunko;
Ispaniya Arxeologlar uyushmasi bosh kotibi professor Xesus Xil;
Amerika–O‘zbekiston savdo palatasi raisi Kerolin Lemm;
Amerika–O‘zbekiston savdo palatasi prezidenti Stiven Naderni;
“Turkiston–Amerika assotsiatsiyasi” raisi Abdulla Xo‘ja;
G. V. Plexanov nomidagi Rossiya iqtisodiyot universiteti rektori Viktor Grishin;
Xalqaro bolalar fondlari assotsiatsiyasi Prezidenti – Albert Lixanov;
San Pablo universiteti professori (Madrid shahri), Markaziy Osiyo mamlakatlari bo‘yicha ekspert Antonio Alonso.
Ta’ziyanomalar kelishi davom etmoqda.